Държавен вестник, бр. 94, 2012 г., стр. 63

БРОЙ  94	
Д Ъ Р Ж А В Е Н  В Е С Т Н И К 	
СТР.  63  
(4) Прокурорът, който е спрял наказател­
ното производство, продължава да упражнява 
ръководство и надзор за работата по него и 
периодично изисква информация за хода на 
издирването. Разследващият орган е длъжен 
да уведомява прокурора за резултатите от 
издирването и да му предоставя събраните 
материали.
Чл. 35. Спрените на основание чл. 244, 
ал. 1, т. 1 и 3 НПК досъдебни производства се 
съхраняват в прокуратурата, като прокурори­
те, упражняващи функции по ръководство и 
надзор по тях, възлагат на съответните опе­
ративно-издирвателни органи или извършват 
лично периодични проверки дали са отпаднали 
основанията за спиране на производството.
Раздел VII
Достъп на служба „Военна полиция“ до 
Унифицираната информационна система и 
Ведомствения информационен сайт на Про­
куратурата на Република България
Чл. 36. (1) Прокуратурата на Република 
България осигурява достъп на служба ,,Военна 
полиция“ до Унифицираната информационна 
система (УИС) и Ведомствения информационен 
сайт за извършване на справки, информацията 
от които се използва само за нуждите на служба 
„Военна полиция“ при спазване на изисква­
нията на Закона за защита на личните данни.
(2) Правата на достъп на служба „Военна 
полиция“ до преписките в УИС са, както 
следва:
1. директорът на служба „Военна полиция“ 
или упълномощени от него служители – дос­
тъп до всички преписки в УИС;
2. директорите на регионални служби 
„Военна полиция“ или упълномощени от 
тях служители – достъп до преписките на 
военно-апелативна прокуратура и територи­
ално съответстващата им военно-окръжна 
прокуратура.
(3) Защитената комуникационна връзка 
между сървъра на служба „Военна полиция“ 
и централния сървър на Прокуратурата се 
осъществява чрез националната мрежа на 
държавната администрация посредством 
одобрено комуникационно оборудване от ди­
рекция „Информационни технологии“ (ИТ) в 
администрацията на главния прокурор и при 
спазване на одобрени от главния прокурор и 
министъра на отбраната правила за инфор­
мационна и персонална сигурност.
Чл. 37. (1) Служба „Военна полиция“ из­
вършва справки в УИС и във Ведомствения 
информационен сайт на Прокуратурата за 
целите на:
1. провеждане на досъдебни производства;
2. проверки по Закона за защита на кла­
сифицираната информация; 
3. други предвидени в закон случаи.
(2) За извършените справки в УИС служба 
„Военна полиция“ води регистър, в който се 
вписват: датата на извършването на справката; 
служителят, извършил справката; служителят, 
по чието искане е била извършена справка­
та; основанието по ал. 1 за извършване на 
справката.
Чл. 38. (1) Директорът на служба „Военна 
полиция“ определя със заповед служителите от 
служба „Военна полиция“ с право на достъп 
до УИС и Ведомствения информационен сайт 
на Прокуратурата, както и реда за извършване 
на справки в тях.
(2) Директорът на служба „Военна полиция“ 
предоставя на ВКП копие от заповедта по ал. 1 
за конфигуриране на достъпа на определените 
от него служители до УИС и Ведомствения 
информационен сайт на Прокуратурата.
(3) Дирекция ИТ в администрацията на 
главния прокурор конфигурира достъпа до 
УИС на директора на служба „Военна полиция“ 
и достъпа до Ведомствения информационен 
сайт на всички оправомощени служители на 
„Военна полиция“.
(4) Военно-окръжните прокуратури кон­
фигурират достъпа до УИС на служителите 
от съответните регионални служби „Военна 
полиция“.
(5) При настъпили промени в организаци­
онно-щатната структура на служба „Военна 
полиция“, както и при освобождаване от длъж­
ност на служители с конфигуриран достъп до 
УИС, на ВКП се изпраща списък на лицата за 
прекратяване на достъпите им в срок от 7 дни.
(6) Прокуратурата на РБ и служба „Военна 
полиция“ осигуряват за своя сметка необхо­
димите им технически средства за пренос и 
защита на информацията.
Раздел VIIІ
Взаимодействие при възникване на авиаци­
онно произшествие с военни въздухоплава­
телни средства
Чл. 39. (1) Досъдебно производство и про­
верка по повод на авиационно произшествие 
с военно въздухоплавателно средство се 
извършват паралелно, в тясно взаимодейст­
вие и постоянен обмен на информация с 
ръководителя на разследването във връзка с 
безопасността, който е служител на служба 
„Военна полиция“. 
(2) Ръководителят на разследване във връз­
ка с безопасността предоставя на прокурора 
при поискване:
1. заверено копие от протокола за разслед­
ване във връзка с безопасността;
2. протоколите от извършваните изследва­
ния и анализи, както и разяснения за тяхното 
доказателствено значение;